West Atlanticin lento 294

West Atlanticin lento 294 oli West Air Swedenin operoima postilento Oslosta Tromssaan, joka syöksyi maahan 8. tammikuuta 2016 lähellä Akkajaure-järveä Ruotsin Jällivaarassa.

Ongelmat alkoivat kello 0.19.20 paikallista aikaa, kun toimintahäiriön vuoksi tietokoneyksikkö lähetti kapteenin näytölle virheellisen tiedon, jonka mukaan kone olisi jyrkässä nousussa. 30 sekuntia myöhemmin perämies lähetti hätäkutsun lennonjohdolle, jolloin lentokone oli jo pudonnut 10 600 metrin korkeudesta 7 300 metriin ja ilmanopeus oli noin 740 km/h. Lentokone törmäsi maahan vain minuutti ja kaksikymmentäsekuntia ongelmien alkamisen jälkeen. Viimeinen tallennettu nopeus oli noin 940 km/h. Onnettomuuspaikka löydettiin kello 3.10, noin kolme tuntia onnettomuuden jälkeen. Maahansyöksyssä lentokone hajosi pieniksi osiksi. Molemmat miehistön jäsenet kuolivat onnettomuudessa.

Kone oli alun perin ollut CRJ200-mallia ja Lufthansa CityLinen omistuksissa vuosina 1993–2006. Tämän jälkeen se muutettiin CRJ200PF-koneeksi, minkä jälkeen se toimitettiin West Air Swedenille.

Lähteet 

Lento-onnettomuudet Ruotsissa
Vuoden 2016 lento-onnettomuudet